Document ID: 32003R2059

Padomes Regula (EK) Nr. 2059/2003
(2003. gada 17. novembris),
ar kuru groza Regulu Nr. 79/65/EEK, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Ekonomikas kopienā
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 37. panta 2. punkta trešo daļu,
ņemot vērā Komisijas priekšlikumu,
ņemot vērā Eiropas Parlamenta atzinumu [1],
ņemot vērā Eiropas Ekonomikas un sociālo lietu komitejas atzinumu [2],
pēc apspriešanās ar Reģionu komiteju,
tā kā:
(1) Datu tīkls, kas izveidots ar Komisijas Regulu Nr. 79/65/EEK [3], nodrošina Komisijai objektīvu un svarīgu informāciju par kopējo lauksaimniecības politiku.
(2) Pārvaldības apstākļu dēļ Komisijai jābūt tiesībām pēc kādas dalībvalsts lūguma izdarīt grozījumus dalībvalstu apgabalu sarakstā, kas noteikts Regulas Nr. 79/65/EEK pielikumā.
(3) Datu tīkls ir noderīgs instruments, kas ļauj Kopienai attīstīt šo politiku, un tādēļ tas kalpo gan dalībvalstīm, gan Kopienai. Tādēļ izmaksām saistībā ar datorsistēmām, no kurām tīkls darbojas, un pētījumu un citu tīkla aspektu attīstības izmaksām jābūt atbilstīgām Kopienas finansējuma saņemšanai.
(4) Tādēļ attiecīgi jāgroza Regula Nr. 79/65/EEK,
IR PIEŅĒMUSI ŠO REGULU.
1. pants
Regulu Nr. 79/65/EEK groza šādi.
1. Regulas I nodaļā pievieno šādu pantu:
"2.a pants
Pēc kādas dalībvalsts lūguma apgabalu sarakstu groza saskaņā ar 19. pantā noteikto procedūru, ja šis lūgums attiecas uz šīs konkrētās dalībvalsts apgabaliem."
2. Regulas 22. panta 1. punktu aizstāj ar šādu tekstu:
"1. Eiropas Savienības kopbudžeta Komisijas iedaļā iekļaujamās apropriācijas atbilst:
a) tās datu tīkla izmaksām, kas saistās ar maksājumiem grāmatvedības birojiem par to veiktajiem pienākumiem saskaņā ar 9. un 14. pantu;
b) visām izmaksām saistībā ar Komisijas izmantotajām datorizētajām sistēmām dalībvalstu iesniegto grāmatvedības datu saņemšanai, pārbaudei, apstrādei un analīzei.
Izmaksas, kas minētas b) apakšpunktā, iekļauj, ja vajadzīgs, izmaksas par šo darbību rezultātu izplatīšanu un izmaksas par citu datu tīkla aspektu pētījumiem un attīstību."
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 17. novembrī

Labels: 18
6